Document ID: 32006R1201

NARIADENIE KOMISIE (ES) č. 1201/2006
z 8. augusta 2006
stanovujúce koeficienty rovnováhy pre hospodársky rok 2006/2007, ktoré slúžia na výpočet trhových cien jatočne opracovaných tiel ošípaných
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom (1), a najmä na jeho článok 4 ods. 6,
keďže:
(1)
Trhová cena Spoločenstva jatočne opracovaných tiel ošípaných uvedená článku 4 ods. 2 nariadenia (EHS) č. 2759/75 sa musí ustanoviť podľa cien registrovaných vo všetkých členských štátoch zohľadnením koeficientov vyjadrujúcich relatívnu veľkosť stáda ošípaných v každom členskom štáte.
(2)
Tieto koeficienty treba určiť na základe počtu ošípaných spočítaných na začiatku decembra každého roku v súlade so smernicou Rady 93/23/EHS z 1. júna 1993 o štatistických zisťovaniach, ktoré sa majú vykonávať ohľadne produkcie ošípaných (2).
(3)
Na základe výsledkov spočítania z mesiaca december 2005 by sa mali stanoviť nové koeficienty rovnováhy na hospodársky rok 2006/2007 a nariadenie Komisie (ES) č. 1358/2005 (3) by sa malo zrušiť.
(4)
Keďže sa hospodársky rok 2006/2007 začína 1. júla 2006, toto nariadenie by sa preto malo začať uplatňovať od tohto dňa.
(5)
Opatrenia ustanovené v tomto nariadení sú v súlade so stanoviskom Riadiaceho výboru pre bravčové mäso,
PRIJALA TOTO NARIADENIE:
Článok 1
Koeficienty rovnováhy uvedené v článku 4 ods. 2 nariadenia (EHS) č. 2759/75 sú stanovené v prílohe k tomuto nariadeniu.
Článok 2
Nariadenie (ES) č. 1358/2005 sa týmto zrušuje.
Článok 3
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Uplatňuje sa od 1. júla 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 8. augusta 2006

Labels: 2
17
6